Document ID: 31996R1461

ΚΑΝΟΝΙΣΜΟΣ (ΕΚ) αριθ. 1461/96 ΤΗΣ ΕΠΙΤΡΟΠΗΣ της 25ης Ιουλίου 1996 για τους δασμολογικούς συντελεστές που θεσπίζονται για την εισαγωγή ορισμένων εμπορευμάτων προελεύσεως Πολωνίας, Ρουμανίας, Βουλγαρίας, Τσεχικής Δημοκρατίας και Σλοβακικής Δημοκρατίας που προκύπτουν από τη μεταποίηση των γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται σε ορισμένα εμπορεύματα τα οποία προκύπτουν από μεταποίηση γεωργικών προϊόντων (1), και ιδίως το άρθρο 7 παράγραφος 2,
Εκτιμώντας:
ότι οι δασμολογικοί συντελεστές που ισχύουν για την εισαγωγή ορισμένων εμπορευμάτων καταγωγής Πολωνίας, Ρουμανίας, Βουλγαρίας, Τσεχικής Δημοκρατίας και Σλοβακικής Δημοκρατίας και προκύπτουν από την μεταποίηση των γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93, που απολαύουν της μείωσης του γεωργικού στοιχείου, θεσπίστηκαν με τον κανονισμό (ΕΚ) αριθ. 478/96 της Επιτροπής (2), ο οποίος τροποποιεί τον κανονισμό (ΕΚ) αριθ. 3238/94 (3) 7
ότι ο κανονισμός (ΕΚ) αριθ. 1460/96 της Επιτροπής (4), καθορίζει τις λεπτομέρειες εφαρμογής των προτιμησιακών καθεστώτων συναλλαγής, που εφαρμόζονται σε ορισμένα εμπορεύματα τα οποία προκύπτουν από τη μεταποίηση των γεωργικών προϊόντων που αναφέρονται στο άρθρο 7 του κανονισμού (ΕΚ) αριθ. 3238/94 7 ότι ο κανονισμός αυτός αντικαθιστά και καταργεί τον κανονισμό (ΕΚ) αριθ. 3238/94 καθώς και τον κανονισμό (ΕΚ) αριθ. 1294/94 της Επιτροπής (5), αλλά δεν θεσπίζει δασμολογικούς συντελεστές 7
ότι, ως εκ τούτου, πρέπει να διατηρηθούν, με διαφορετική νομοθετική πράξη, οι συντελεστές που θεσπίστηκαν με τον κανονισμό (ΕΚ) αριθ. 478/96 7
ότι τα μέτρα που προβλέπονται στον παρόντα κανονισμό είναι σύμφωνα με την επιτροπή διαχειρίσεως των οριζόντιων θεμάτων που αφορούν τις συναλλαγές των γεωργικών προϊόντων τα οποία μεταποιήθηκαν και δεν περιλαμβάνονται στο παράρτημα ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιανουαρίου έως τις 31 Δεκεμβρίου 1996, τα εμπορεύματα καταγωγής Πολωνίας, Ρουμανίας, Βουλγαρίας, Τσεχικής Δημοκρατίας και Σλοβακικής Δημοκρατίας που εμφαίνονται αντίστοιχα στα παραρτήματα Ι, ΙΙ, ΙΙΙ, ΙV και V του κανονισμού (ΕΚ) αριθ. 478/96 υπόκεινται στα μειωμένα γεωργικά στοιχεία εντός των ορίων των ετήσιων συντελεστών και υπό τους όρους που καθορίζονται στα εν λόγω παραρτήματα.
Άρθρο 2
Οι εισαγωγές των εμπορευμάτων που υπόκεινται στον κωδικό ΣΟ 1901 90 91 και απολαύουν της μείωσης των γεωργικών στοιχείων, πρέπει να καταλογίζονται στους αύξοντες αριθμούς:
- 09.5467 όσον αφορά τη Βουλγαρία,
- 09.5227 όσον αφορά την Ουγγαρία,
- 09.5417 όσον αφορά την Τσεχική Δημοκρατία,
- 09.5417 όσον αφορά τη Σλοβακική Δημοκρατία.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1996.

Labels: 3
17
18